Pasaulinė pašto sąjunga
Pasaulinė pašto sąjunga (trump. PPS, angl. Universal Postal Union, pranc. Union postale universelle, UPU) – 1874 m. Berno sutartimi įsteigta specializuota Jungtinių Tautų (JT) agentūra, kuri organizuoja, koordinuoja bei plėtoja tarptautinius pašto ryšius. Būstinė įsikūrusi Berne. Pasaulinės pašto sąjungos oficiali kalba – prancūzų. Pagrindiniu PPS tikslu yra sklandaus pašto tarnybų darbo užtikrinimas visame pasaulyje. Ši organizacija siekia, kad visi naudotojai turėtų teisę naudotis kokybiškomis pašto paslaugomis visoje jų teritorijoje už prieinamą kainą bei sukurti palankias sąlygas tarptautinio bendradarbiavimo plėtrai šioje srityje. Šiuo metu Pasaulinei pašto sąjungai priklauso nariai iš 192 šalių.